JohanHeinsen/ENO huggingface dataset:
Ribe Stifts Adresseaviser, 1834-03-11
Gaard Auction. Onsdagen den 26de dennes Formiddag Kl. 10, lader Undertegnede, formedelst Bortflyttelse, ved en eneste Auction, om antageligt Bud skeer, bortsælge min Gaard heri Aastrup Bye og Sogn, Gjording Herred, med brandassurerede velvedligeholdte og næsten nye Bygninger og tilliggende Jorder af Hr. Ager og Eng 3 Tdr. 5 Skp. 2 Fk. enh. Alb. samt Kirke, Korn og Qvægtiende af dette Hartkorn. - Af Kjøbesummen kan Halvdelen blive staaende mod nye Obligation efter nærmere Bestemmelse. Naar Gaarden er solgt, bortsælges Jnd og Udboe, Kreature, Vogne og Plouge og Avlsredskaber m.m. Conditionerne erfares paa Auctionsstedet. Aastrup den 10 Marts 1834. Ebbe Hansen.
Ribe Stifts Adresseaviser, 1834-03-11
Efter modtagen Jndberetning, er paa den Kgl. Forstrand ved List inddreven 4 Foustager med Talg, mærkede: No. 110, 53. 153. 307. Eierne heraf blive herved ifølge Placat 12te Marts 1790 indkaldte at melde sig paa Ribe Stiftamthuus inden Aar og Dag sub poena præclusi et perpetui silentii, at fremkomme med deres lovlige Adkomster. Ribe Stiftamthuus, d. 28de Febr. 1834. Sponneck.
Ribe Stifts Adresseaviser, 1834-03-11
Publicandum. De til afdøde Jes Adolph Nielsens Gaard i Astrup henhørende Landerier udhøres ved offentlig Auction d. 2den April d. A.; og bortsælges ved offentlig Auction d. 3die April og følgende Dage Stude, Køer, Kalve, Avlsredskaber, alle Slags Mobilier, Senge og Kjøkkentøi med videre. Lysthavende ville behage at indfinde sig paa Stedet benævnte Dage Kl. 11 slet om Formiddagen, hvor Conditionerne kunne erfares. Toftlund i Herredsfogderiet for Hvidding Herred d. 1ste Marts 1834. Timmermann.
Ribe Stifts Adresseaviser, 1834-03-11
Placat. Tirsdagen den 25de dennes Formiddag Klokken 11, bliver paa Ribe Raadstue ved offentlig Licitation, opbuden Anskaffelsen af et Partie Tømmer, samt Udførelsen af en Deel Tømmer= og Muurarbeide, alt i Anlednind af en forehavende Reparation ved Domkirken. Materialierne ønskes anskaffede, og Arbeidet fremmet efter Overslag og Conditioner, der fra Dato ligge til Eftersyn paa Undertegnedes Contoir. Lysthavende indbydes. Ribe d. 7de Marts 1834. Tranberg.
Ribe Stifts Adresseaviser, 1834-03-11
Publicandum. Da Gaardmand Mitel Nielsen Beck i Reisboe agter at bortsælge ved offentlig Auction sin iboende 1 enh. Ottings Eiendomsgaard med de dertil liggende Jorder den 1 April d. A. saa bemærkes herved at Udsæden er 3 Tønder Rug 4 Tønder Byg 4 Tønder Havre og 1 Tønde Boghvede. Paa Stedet avles 30 Læs mærsk og 24 Læs gæst Høe aarlig. Paa Foder og Græsning holdes 14 Hoveder 4 Heste og 8 Faar. Lysthavende ville behage at indfinde sig paa Stedet bemelte Dag Klokken 2 slet om Eftermiddagen hvor Conditionerne kunne erfares. Tillige anmodes Kreditorerne om at give Møde for under disse Omstændigheder at iagttage deres Rettigheder. Toftlund i Herredsfogderiet for Hvidding Herred, den 1 Martz 1834. Timmermann.
Ribe Stifts Adresseaviser, 1834-03-11
Tirsdagen d. 1ste April agter Undertegnede med høie Øvrigheds Tilladelse at anstille en Skiveskydninved Veiermøllen her ved Ribe. Gevinsterne ere: 1ste en sølv Fiskeskee af Værdie 6 Rd. Cour 2den 10 ditto Spiseskeer af Værdie 3 3die en Theste indv. forgyldt, Værdie 2 4de fire Theeskeer, Værdie ialt 13 Rd. 8 s. Begyndelsen skeer Kl. 9 Formiddag, og der skydes kun med glat Bøsse, paa hvert No., som koster 8 s. 3 Skud. Ribe Veiermølle d. 6te Marts 1834. N. Nielsen, Snedker. Løverdagen d. 1ste Marts er heri Ribe tabt et med sølv Kapsel, tvende sølv Kasser, et mæssing Fouteral og en Læderkiede med 2 mæssing Signeter forsynet Lommeuhr. Den retsindige Finder anmodes om at levere det til Vertshuusholder Søren Weiss, boende paa Torvet, der for Uhrets Tilveiebringelse udbetaler en passen de Douceur.
Ribe Stifts Adresseaviser, 1834-03-11
Som sædvanlig bekommes frisk og godt Haugefrøhos Snedker Høyer i Grydergade. Huset No. 113 i Bispegade er at faae tilleie fra næstkommende Michelsdag. Ribe d. 25de Febr. 1834. H. Th. Bech.
Ribe Stifts Adresseaviser, 1834-03-11
16 Stkr. store fede Stude kunne strax erholdes til kjøbs paa Kjærgaard ved Ribe. Sørensen.
Ribe Stifts Adresseaviser, 1834-03-11
Det af min Moder beboede Huus ved Sønderport er til Michaeli Flyttetid at faae til Leie. Lysthavende vilde behage at henvende sig til C. Giørt; i Ribe.
Ribe Stifts Adresseaviser, 1834-03-11
Ved Proclama, som læses i den kongelige Landsoverret, i Viborg og under Andst og Slangs Herreders Ret, ere Alle og Enhver, som maatte have noget at fordre Stervboet efter afgangne Gaardmand Johan Hansee, Buchvaldt af Knudsbøll i Jordrup Sogn Andst Herred, Ribe Amt, indkaldte med 12 Ugers Varsel at anmelde og bevise deres Fordringer for undertegnede Skif Hvilket herved bekjendtgjøres. teforvalter. Herredscontoiret i Kolding d. 22de Februar 1834. Oxenbøll.
Ribe Stifts Adresseaviser, 1834-03-14
aller. Kongelig Se naadigst. privilegerede. Stifts det og AdresseAvis, som forsendes. med Brevposten. Se og Hertugdømmene. overalt i Danmark. No. 21. Fredagen den 14de Marts Redigeres, trykkes og udgives ved N. S. Hvohoffskibe.
Ribe Stifts Adresseaviser, 1834-03-14
Udenlandske Efterretninger Portugal. Over London haves Efterretninger om Slaget ved Almoster, hvori Saldanha ikke, som Rygtet gik, har lidt et Nederlag men vundet en, om end dyr og blodig, Seier. Slaget holdtes den 18de Februar, og Miguelisterne vare de Angribende. Som man seer af Saldanhas Rapporter til D. Pedro og Krigsministeren, var det Planen, at fortrænge Pedroiterne fra deres Stilling ved Cartaro, at trænge frem, den 18de til Almoster, d. 19de til Villa-Franca, og derpaa den 22de rykke ind i Lissabon, hvor, efter andre Beretninger, en Sammensværgelse til D. Miguels Fordeel skulde bryde løs. Til denne En i de var Hæren i Santarem bleven forstærket med General Lemos's Division fra Alentejo og med a Tropper fra Oportoegnen under Brigadeer Rebocho. General Lemos skulde ved Dagbrud med 4 Escadroner, 10 Kanoner, 6 Linieregimenter, 1 Bataillon Skarpskytter og 2 Batailloner Frivillige rykke frem paa Høiene ved Almoster, medens en anden Division skulde forurolige Pedroiternes venstre Fløi. Saldanha lod Fienden, uden at gjøen re ham Passagen stridig, rykke frem over Broen Santa Maria og stille sig op imellem Villa Nova og Alforgeme; men der angreb han med nogle Jnfanteri-Regimenter Fiendens Front, medens et Par Skarpskytter=Batailloner toge ham i Flanker, ne. Skarpskytterne gjorde især god Tjeneste; dog blev Kampen længe afgjort, men tilsidst trængtes Fienden ned til Floden; Høiderne ved Villa Nova bleve tagne; Miguelisternes Flugt blev almindelig, Blodbadet svart, og først den frembrydende Nat gjorde Ende paa Forfølgelsen, Et Par andre Angreb af Fienden paa Broerne ved Celeiro og Almoster bleve ligeledes slagne tilbage. Saldanha havde sendt Major Saavedra med 230 Fanger og 2 Faner til Lissabon; men Pedrotternes Tab var ogsaa betydeligt. Generalen har i sin Raport tildeelt sine Officerer megen Ros, især berømmer han Brigadeer Schwalbach, som, uagtet han var syg, anførte sin Colonne og forsvarede Broen ved Almoster, hvor Angrebet især var heftigt. Jblandt Fienderne befandt sig en heel Bataillon Spaniere, som staae i "Carl d. femtes" Tjeneste. Jblandt de Faldne nævnes, paa Pedroiternes Side, Oberstlieutenant Miranda og Saldanhas Adjutant, Major Guillet; paa Miguelisternes, Brigadererne Santa Clara og Brassaget, Grev Dubreuil og Oberst Ricordo.
Ribe Stifts Adresseaviser, 1834-03-14
Andre Beretninger i de Lissabonner Blade tillægge denne Seier den største Vigtighed, deels fordi General Lemos er den bedste af D. Miguels Generaler, deels fordi Miguelisterne her havde samlet deres meste Styrke, for endnu at vove et afgjørende Forsøg, og dette Forsøg er mislykket. 8000 Md. skulle have været paa Valpladsen, og deres Tab skal have beløbet sig til 1200 Md.
Ribe Stifts Adresseaviser, 1834-03-14
Paa Seiersbulletiners sædvanlige Viis anslaaer den constitutionelle Chronik Saldanhas Tab kun til 200 Md., skjønt Generalen selv lader Miguelisternes Tapperhed vederfares Ret og erklærer, at han intetsteds har udholdt en saa heftig Jld, som denne; ligesom da og andre Efterretninger mælde, at Tabet omtrent har været lige stort paa begge Sider. Hertugen af Terceira skulde forlade Lissa bond. 24de, for i Spidsen af 4000 Md. at marschere til Alenzejo. - Den i den engelske Globe meddeelte Efterretning, at den pavelige Regjering havde befalet den portugisiske Charge d'Affaires i Rom at nedtage sit Vaaben, erklæres i en Skrivelse fra denne Stad for en reen Opdigtelse. Dette, hedder det, vilde ganske stride mod den Grundsætning, som hans Hellighed offentlig har udtalt og fulgt, at erkjende enhver bestaaende Regjering; og om end D. Pedro har gjort Meget, hvorved Kirken føler sig krænket: saa vil den hellige Fader dog ikke tillade sig et saadant Forhold imod ham. - D. Miguels forrige Minister har for lang Tid siden forladt Rom.
Ribe Stifts Adresseaviser, 1834-03-14
Spanien. Sentinelle de Pyrendes beretter, at Ministeren Hr. Burgos har faaet sin Afsked, og nævner, som den nærmeste Anledning dertil, den voldsomme Behandling, han havde tilladt sig imod en Bogtrykker, hos hvem et mod Ministeren stilet Flyveskrift var trykt. Ved hans Udtrædelse haaber man, at den sidste Hindring for Jndkaldelsen af Cortes er forsvunden. De Pariser Oppositionsblade bygge imidlertid ikke stort Haab paa denne Omstændighed. De sammenligne det nærværende spanske Ministerium med det franske af October 1830, og Martine; de la Rosas og Gare lis Stilling med Lafittes og Duponts, hvilke Mænd man nødte til at indtræde i hiint Ministerium, for ved deres Popularitet at befæste den unge Trone, men lagde derefter Hindringer i Veien for ethvert af de Skridt, de vilde gjøre fremad paa frisindede Jnstitutioners Bane, og glædede sig endelig ved at blive dem qvit, da man troede at kunne undvære deres Tjeneste. Den Rolle, hvilken Hr. Guizot, som Repræsentant for den doctrinære Faction, den Gang spillede, har, efter disse Blades Mening, Hr. Burgos paataget sig i Spanien; og ligesom Hr. Guizot og hans Venner den Gang besluttede sig til en midlertidig Udtrædelse af Cabinettet, "for destomere uforstyrret at kunne virke bag Coulisserne", saaledes turde nu Hr. Burgos's foreløbige Resignation slet ikke medføre nogen væsentlig Forandring i Tingenes Tilstand. Thi det er aabentbart, mene de, at det ikke er et constitionelt Monarchi, med alle dets Conseqventser, hvortil Dronningen vil hengive sig; men at hun tværtimod vil forhindre den ærlige, fuldstændige Udførelse af dettes betingelser, om end Nationens bydende udtalte Villie vil nøde hende til enkelte Concessioner. Et Beviis derpaa finde disse Blade i det nye, allerede tilforn omtalte, Decret om Oprettelsen af Borger garder, hvilket synes dem beregnet paa tilsyneladende at rette sig efter den offentlige Mening, men med det Samme at skuffe alle i denne Henseende nærede Ønsker. - Quesada var indtruffen i Pampelona og havde strax afsendt General Bu tron, for at angribe de stedse dristigere vordende Jnsurgenter. - Den belgiske Gesandt ved det spanske Hof, Hr. Kaufmann, er paa sin Reise til Madrid kommen igjennem Paris. Gaalænge Hr. Zen var ved Roret, vægrede den spanske Regjering sig stedse ved at anerkjende Kong Leopold; Gesandtens Reise er vel et Beviis paa, at denne Vægring nu er ophørt.
Ribe Stifts Adresseaviser, 1834-03-14
Hollandske belgiske Anliggender. Journal des Debats taler store Ord i Anledning af den belgiske Districtscommissær Hr. Hannos Frigivelse, som den tilskriver den franske Regjerings kraftige Forestillinger, der "have leveret det Resultat, man kunde vente af saadanne Reclamationers Energi og af de Regjeringers Klogskab, mod hvilke Frankerig har fundet sig foranlediget til lydelig at yttre sin Uvillie." Journal des Debats haaber fremdeles, at denne retsstridige Fremfærd imod Hr. Hanno vil være det sidste Foretagende af denne Art, og at man endelig i Haag vil blive overtydet om, at alle Forsøg paa at fremføre en europæisk Forvikling ville strande, og at der ingen anden Udvei gives, end at finde sig i de Bestemmelser, som angaaende denne Gienstand, een Gang igienkaldelig ere trufne. Mere end nogensinde tilforn, mener den, har man nu faaet Vished om, at Frankerig ikke er blevet efterladnere i at udøve sin beskyttende Rolle, men meget mere er endnu stedse en streng og virksom Vogter over indgangne Tractater og veed tillige at skaffe dem Agtelse hos Andre. - Oppositionsbladene derimod mene, at, om end Hr. Hannos Frigivelse er, hvad de forresten tvivle om, en Virkning af det franske Cabinets Reclamationer, ligger dog der slet ingen tilfredsstillende Satisfaction og endnu mindre antagelig Sikkerhed for, at lignende Jndgreb ikke i Fremtiden ville finde Sted. J Repræsentanternes Kammer i Brussel blive Forhandlingerne om Budgettet endelig, efter 4 Maaneders Raadslagning, tilendebragte d. 5te d. M. Storbrittannien og Jrland. J Korn loven fra 1815, som endnu er i Kraft, er det fastsat, at Jndførselstolden paa Korn er afvexlende og forhøies i samme Forhold, som Kornpriserne synke. Den 6te androg Hr. Hume i Underhuset paa Afskaffelsen af denne Lov, om hvilken Times siger, at dens Vedvaren maa ansees som et Underværk af Barbari og Undertrykkelse, og at den er indført af de store Godseiere, til deres egen Nytte, men til Skade for alle andre Classer i Samfundet. Hr. Hume vilde, at en fast Told skulde bestemmes istedetfor den vexlende; hans Motion blev understøttet af Oberst Torrens, men bestridt af Flere, især af Sir James Graham; den videre Discussion blev udsat til den følgende Dag. En Motion af Oberst Evans om Vindues skattens Afskaffelse blev af Obersten selv tagen tilbage; en anden af Sir Jngelby om Maltskattens Afskaffelse blev forkastet. Derimod blev Lord Althorps Bil om Huusskattens Ophævelse læst første Gang i Mødet d. 6te, og dens anden Læsning blev ansat til d. 10de Hr. Buckingham har igjen bragt Matrospresningen paa Bane, men uden Virkning. Hr. O'Connels Bil om Pressefrihedens Gjenoprettelse finder almindeligt bifald.
Ribe Stifts Adresseaviser, 1834-03-14
Blandinger. Holland. Den berygtede Diamanttyv Carraras eller, som han nu kaldes, Polaris Sag svæver for Retten i Haag. Den Straf, hvorpaa Actor andrager, er Udstilling i Gabestokken og 15 Aars Tugthuusarbeide.
Ribe Stifts Adresseaviser, 1834-03-14
Jtalien. Marskal Bourmont ankom tilligemed sin Søn til Rom d. 20de Febr. og blev hjærtelig modtagen af alle franske Legitimister. Han fortæller gjerne om sit sidste Feldttog i Portugal, indrømmer, at Portugiserne have Mod, men siger, at de ikke kunne stride i ordnet Linie. Han opgiver slet ikke Haabet om D. Miguels Sags Fremme.
Ribe Stifts Adresseaviser, 1834-03-14
Tydskland. Handelskammeret i Frankfrut a. M. fattede d. 26de f. M., efter levende Debatter, den Beslutning, at ansøge Senatet om at gjøre et Forsøg paa at faae Frankfurt og dens Territorium paa antagelige Vilkaar optagne i den preussiske Toldforening. - Domstolene i Baiern have endnu stedse travlt med politiske Processer. Appellationsrettens Dom i Zweibrücken, hvorved de 38 første Undertegnede i Protestationen mod Forbundsdagens Beslutninger vare frikiendte, skal ved Cassationsretten i München være casseret.
Ribe Stifts Adresseaviser, 1834-03-14
Østerrig. Forbindelsen imellem Wien og Constantinopel ved Dampskibe paa Donau og det forte Hav er nu, uagtet alle Vanskeligheder, nærved at komme i Stand. Et stort Dampskib, hvortil Maskineriet er kjøbt i Engelland, bliver i denne Tid bygget i Triest, hvorfra det skal gaae til Constantinopel, for derefter regelmæssig at fare derfra gjennem det sorte Hav og op af Donauen til Gallacz, hvor det skal møde Dampbaadene fra Wien. Rusland. Efterretninger fra Ukraine skildre den der herskende Nød, som meget stor. Keiseren gjør Alt, hvad han kan, for at lindre den.
Ribe Stifts Adresseaviser, 1834-03-14
Blandt de meest Trængende bliver Meel uddeelt, 20 Pd. maanedlig til hver Person. J Gouvernements Stæderne bliver solgt Korn til nedsatte Priser; ogsaa for den tilkommende Udsæd er der sørget, men Priserne ere desuagtet meget høie.
Ribe Stifts Adresseaviser, 1834-03-14
China. Jfølge en Skrivelse fra Canton skulle henved 40000 Mennesker være omkomne baade paa Landet og Søen i et frygteligt Uveir, som rasede der i Egnen fra 25de til 30te August f. A. Alle Riisplantager i Provindsen Canton bleve ødelagte, og hele Landsbyer med deres Beboere bortskylledes af Oversvømmelsen.
Ribe Stifts Adresseaviser, 1834-03-14
Jndenlandske Efterretninger. Khvn. Ved Høiesterets høitidelige Aabning d. 6te Marts blev, efter Hs. Majestæts allerhøieste Resolution af 12 Febr. foretaget Sagen: Arvingerne efter afdøde Arvefæstegaardmand Lars Børgesen af Ullerød, Frederiksborg Amt, contra Arvingerne efter Lars Børgesens tidligere afgangne Hustru Maren Nielsdatter. J Medhold af Testamentet imellem Lars Børgesen og hans afdøde Hustrue, skulde han nemlig, i Tilfælde at han indlod sig i nyt Ægteskab, udbetale til hendes Arvinger 200 Rbd., hvilket og skeete. Jmidlertid døde Enkemanden Lars Børgesen, uden at være indtraadt i nyt Ægteskab, og nu fremkom Konens Arvinger med Paastand om at vorde tillagt Arv efter Loven, hvorimod hans Arvinger protesterede.
Ribe Stifts Adresseaviser, 1834-03-14
Ved Landsover samt Hof- og Stadsrettens Dom stadfæstedes Skifte-Decisionen, hvorved den af Maren Nielsdatters Arvinger nedlagte Paastand blev givet Medhold, og ved den nu i Høiesteret afsagte Dom blev saaledes kjendt for Ret. "Landsover- samt Hof og Stadsrettens Dom bør ved Magt at stande. Processens Omkostninger for Høiesteret betale Citanterne, een for alle og alle for een til de Jndstævnte med 100 Rbd. Sølv. Saa betale de og paa lige Maade til Justitskassen 5 Rbd. Sølv. Paa en Tid, da der er vakt saa megen Jnteresse for Commune-Anliggender, maa et Skrift, som det nylig udkomne: "Municipalvæsenet i Almindelighed og det Danske i Særdeleshed" – et Forsøg af Etatsraad og Borgermester Steenfeldt i Helsingøer, Ridder af Nord stiernen, være dobbelt kjærkomment, da Emnet her findes behandlet med den Grundighed, Sagkundskab og Erfaring, der kunde ventes af Forfatterens Stilling som Embedsmand i en af Landets betydelige Kjøbstæ(Hem. Av.)
Ribe Stifts Adresseaviser, 1834-03-14
Fra d. 19de til 22de Febr. afholdtes Examen Philosophicum ved Sorøe Akademie. Den første Prøve underkastede sig 8, den tredie 6 Akademister, af hvilke 2 erholdt Karakteeren land, et publ. enc. orn., 3 Karakteren Laudabilis og Een Haud. illand.
Ribe Stifts Adresseaviser, 1834-03-14
Ved de i Anledning af Jldsvaaden paa Frederiksværk Natten imellem 17de og 18de f. M. optagne Forhører, er der ikke tilveiebragt nogen Oplysning og Jldens Ophav, ligesom ei heller den yttrede Formodning om, at den skulde være udbrudt paa Fabrikørens Kammer, ved samme har vundet Stadfæstelse. Den ved Jlden anrettede Skade er ikke saa betydelig, som Man i Begyndelsen troede, idet ved Tomtens Oprydning den største Deel af det tildeels kostbare Værktøi blev fundet, deels i uskabt Stand, deels saalidet beskadiget at det uden stor Bekostning kan sættes brugbar Stand. De ved Værkstedet ansatte Arbeidere ere eiheller satte ud af Beskjeftigelse; men Fabrikationen af Staalarbeider og andre Fabrikata, Knive, Sabler a., som derfra bleve leverede, fortsættes i andre interimistisk dertil benyttede Localer. (Kbhvnp. De høie Bropenge, som fyrgetyve Aar ere hævede i Corsøer og Nyborg, ere nu paa begge Steder blevne reducerede til den oprindelige billige Afgivt, der ikke udgjør Mere, end en Sjette, eller Ottendedeel af de hidtil Erlagte. Bekostningerne ved Overfarten over det store Belte ere derved blevne betydelig modererede.
Ribe Stifts Adresseaviser, 1834-03-14
Det Sønderborger Ugeblad har ladet sig tilmelde følgende fra Khvn. d. 25de Febr.: J disse Dage fandt man en haabefuld Student, ved Navn Colsmann, død paa sit Værelse; han havde nemlig foresat sig at ville absolut ved den næste Exammen have bedste Karakteer, og desaarsag anstrængt sig saaledes over sine Kræfter, at han derved havde paadraget sig Døden.
Ribe Stifts Adresseaviser, 1834-03-14
Odense. Den undvigte Ole Schandsgaard nød denne Gang kun kort Glæde af sin Frihed, men holdt i Gaar Middags sit Jndtog paa en Vogn fra Landet, fulgt af en Mængde Nysgierrige til Tugthuset, hvor han atter er sat i god Forvaring. Han var naaet til Landsbyen Dommestrup, omtrent 1 1/2 Miil herfra, hvor han heel forkommet havde forstukket sig i en Port. Al hans Umage for at faae Halsernet af sig, havde været spildt, hvilket da og gjorde hans videre Flugt umulig. (Hemp. Av.)
Ribe Stifts Adresseaviser, 1834-03-14
Ved Folketællingen i Aarhuus befandtes Jndvaanernes Antal at være: 6765.
Ribe Stifts Adresseaviser, 1834-03-14
Da man skal have søgt at udsprede, at der ingen Kjøbmand gives mere i Ringkjøbing, som kan eller vil kjøbe Landets Producter, saa have adskillige derværen, de Kjøbmænd seet sig foranledigede til at bekjendtgjøre i Aarh. Avis: at de Landmænd eller Andre, som have Producter at afhænde, kunne hos dem sælge Samme imod contant Betaling og igien erholde hvilke Kjøbmandsvare de maatte behøve.
Ribe Stifts Adresseaviser, 1834-03-14
Ledige Embeder. Generalcasserer Tjenesten ved Lottoet i Altona, Caution 4800 Rbd. i Kongelige 4 pCt. Obligationer. Amts- og Bergforvalter: Tjenesten i Traventhal, Caution respective 4800 Rbd. og 3200 Rbd. i Kongelige 4 pCt. Obligationer. - Sognefoged-Tjenesten i Elmshorn, Caution 160 Rbd. i Kongelige 4 pCt Obligationer.
Ribe Stifts Adresseaviser, 1834-03-14
Huusfoged-Tienesten i Reinbeck Amt.
Ribe Stifts Adresseaviser, 1834-03-14
Ved Talletteriets 1215 Trækning i Wandsbek udkom: Ribe. Femte S. i Fasten prædiker i Domkirken Hs. H. Hr. Stiftsprovst Dr. Frost, Ridder af Dannebrogen i Cathrinekirke Hr. Pastor de Thurab. Sjette Onsdag i Fasten Hr. Pastor de Thurab.
Ribe Stifts Adresseaviser, 1834-03-14
Døbt i Domkirken d. 9de Marts. Snekermester C. Petersens Søn, Christian Peter Petersen. Fadderne: Madam Hophoff. Jomfru F. Guldberg, Blegmand Peter Jensen, og Skomagermester J Kruse. J Cathrine Kirke f. D. Huusmand Jens Mortensens Datter, Elisabeth Kirstine Tofte i Lustrup. Fadderne. Gmd. W. Hansens Hustrue i Klobye, Pigerne P. Ebbesen og J. Ebbesen fra Hvidding, Pigen K. Jensen i Lustrup, Gud Benned Michelsen ibd. Ungkarlene S. H. Jacobsen i Klobye og A. Hansen fra Hvidding.
Ribe Stifts Adresseaviser, 1834-03-14
Begravet paa Cathrine Kirkegaard d. 7de Marts: Bødker Jens Baggesens dødfødte Søn.
Ribe Stifts Adresseaviser, 1834-03-14
AVERTISSEMENTS. At det behagede Forsynet d. 5te Marts at bortkalde til det Bedre efter nogle Dages Sygdom min uforglemmelige Tømmermester J. N. Friisvad ved Lindingbrog i sit 51 Aar - bekjendtgjøres herved. Fred hvile over dit Støv, vi sees igien. Varde den 11 Marts 1834. N. P. Rosengaard.
Ribe Stifts Adresseaviser, 1834-03-14
Hvor en god skikkelig Pige kan faae Tjeneste til Paaske anviser Adressecontoiret.
Ribe Stifts Adresseaviser, 1834-03-14
Efter Sagfører Hostrup af Rive hans Reqvisition paa vedkommende Forlig og Udlægshavers Vegne, bliver den Peder Poulsens Enke Kirsten Margrethe Mortensdattet tilhørende, og i Wilslev Bye og Sogn beliggende Gaard, med sammes brandassurerede Bygninger og underlagte Eiendomme, der staaer for Hartkorn Ager og Eng 2 Tdr. 2 Skp. 2 Fk., med dens tilhørende Konge- og Kirke-Korn og Qvægtiende, stillet til 3de offentlige Auctioner som afholdes saaledes: 1ste Auction Fredagen den 11 April 1834. 2den - Løverdagen - 26 f. M. 3die - Mandagen - 12 Mai hver Dags Formiddag Kl. 11. - De tvende første Auctioner afholdes paa disse Herreders Tingsted i Weirup. men tredie og sidste Auction paa Gaarden selv; hvilket i Overeensstemmelse med Placaten af 22 April 1817 herved bekiendtgjøres til samtlige Pantecreditorers og Lysthavendes Efterretning. Gjording Malt Herreders Contoir Endrupholm det 10 Marts 1834. Münster. Løverdagen d. 1ste Marts er heri Ribe tabt et med sølv Kapsel, tvende sølv Kasser, et mæssing Fouteral og en Læderkjede med 2 mæssing Signeter forsynet Lommeuhr. Den retsindige Finder anmodes om at levere det til Vertshuusholder Søren Weiss, boende paa Torvet, der for Uhrets Tilveiebringelse udbetaler en passende Douceur.
Ribe Stifts Adresseaviser, 1834-03-14
Som sædvanlig bekommes frisk og godt Haugefrøe, hos Snedker Høyer i Grydergade. Frisk og godt Haugefrøe erholdes som sædvanlig hos Mathias Jessen i Præstegade.
Ribe Stifts Adresseaviser, 1834-03-14
Undertegnede agter underhaanden at sælge sit Mesterstykke, en vel indrettet, smuk mahogni fineret Secretair. Møblet staaer til Eftersyn hos Thomas Hansen i Grønnegade. Ribe d. 7de Marts 1834. Placat.